31. ΑΠΟΦΑΣΙΣ ΥΠΟΥΡΓΟΥ   ΕΣΩΤΕΡΙΚΩΝ Αριθ.368/35/29  της 27 Φεβρ./14 Μαρτ.1957  Περί συμπληρώσεως της υπ’ αριθ. 92138 της 16.12.1954 ημετέρας αποφάσεως «περί αναθέσεως ασκήσεως αρμοδιοτήτων του Υπουργού Εσωτερικών εις τον Υφυπουργόν Εσωτερικών». Έχοντες υπ’ όψιν τας διατάξεις του Νόμ.3076/ 1954 «περί τροποποιήσεως και συμπληρώσεως του Α.Ν.1671/1951 «περί Υπουργικού Συμβουλίου και Υπουργείων», αποφασίζομεν: Συμπληρούντες την υπ’ αριθ. 92138/16.12.1954 ημετέραν απόφασιν, δημοσιευθείσαν εις το υπ’ αριθ. 250 τεύχος Β΄Φ.Ε.Κ., ανατίθεμεν εις τον παρ’ ημίν Υφυπουργόν και την άσκησιν της ημετέρας αρμοδιότητος του άρθρ.62 παρ.2 του Α.Ν.1854/ 1951 «περί απονομής των πολιτικών και στρατιωτικών συντάξεων».  32. ΠΡΑΞΙΣ ΥΠΟΥΡΓΙΚΟΥ   ΣΥΜΒΟΥΛΙΟΥ  Αριθ.94 της 24 Ιουν./4 Ιουλ.1959 Περί τοποθετήσεως εις την παρά τω Υπουργείω Εσωτερικών θέσιν του Διευθυντού Εθνικής Ασφαλείας ανωτάτου αξιωματικού. Λαβόν υπ’όψιν εισήγησιν του Υφυπουργού των Εσωτερικών περί επειγούσης ανάγκης τοποθετήσεως Προϊσταμένου της παρά των Υπουργείω των Εσωτερικών Διευθύνσεως Εθνικής Ασφαλείας, ικανού δια την ειδικήν ταύτην υπηρεσίαν, αποφασίζει: Εις την παρά τω Υπουργείω Εσωτερικών θέσιν του Διευθυντού της Διευθύνσεως Εθνικής Ασφαλείας τοποθετείται ανώτατος αξιωματικός του Στρατού της Ξηράς, Θαλάσσης ή Αέρος ή των Σωμάτων Ασφαλείας εν ενεργεία ή αποστρατεία. Η τοποθέτησις ενεργείται δια κοινής μεν αποφάσεως των Υπουργών επί της Εθνικής Αμύνης και Εσωτερικών προκειμένου περί αξιωματικού του Στρατού της Ξηράς, Θαλάσσης ή Αέρος, δι’ αποφάσεως δε του επί των Εσωτερικών Υπουργού προκειμένου περί αξιωματικού των Σωμάτων Ασφαλείας. Ο εν αποστρατεία ανακαλείται εις την ενέργειαν με τον βαθμόν, ον εκέκτητο κατά την έξοδόν του εκ της υπηρεσίας, δικαιούμενος των εν ενεργεία εν γένει αποδχών του βαθμού και της θέσεως ην είχεν ούτος. Δια κοινής αποφάσεως των αυτών Υπουργών ή του Υπουργού των Εσωτερικών, κατά περίπτωσιν  Σελ. 16(α)   ενεργείται και η εκ των καθηκόντων απαλλαγή, δι’ ην ουδεμία άλλη διατύπωσις απαιτείται δια τε τον εν ενεργεία και τον εν αποστρατεία ανώτατον αξιωματικόν, του εν ενεργεία επανερχομένου εις την προ της τοποθετήσεώς του υπηρεσιακήν κατάστασιν. Εκδόσαν προς τούτο την υπ’ αριθ.94 παρούσαν πράξιν του, κυρωθησομένην νομοθετικώς μερίμνη του επί των Εσωτερικών Υπουργού.   4.Α.α.31-32 Υπουργείο Δημόσιας Τάξης (Οργανικές Διατάξεις)   